A superficie ye marcata per amplas rechions de terreno brilant e fusco. Entre istos ye Xanadu, una gran aria equatorial reflectant amanatament d'a grandaria d'Australia. Fue primero identificata en as imáchens en infrarroyos d'o Telescopio Espacial Hubble en 1994 e dimpuesas veyita per a nau espacial Cassini. A enreligata rechión ye plena de tozals e tallata per vals e fuesas. Ye trescruzata en bells puestos per ringleras fuscas —caracteristicas topograficas sinuosas que semblan crenchas e crepazas. Isto poderba implicar actividat tectonica, que indicarba que Xanadu ye cheolochicament choven. Per atro costato, as ringleras poderban estar canals formatas per liquido, o que suchier que o viello terreno ye estato tallato per un sistema de rigachuelos. Bi'n ha d'arias fuscas de similar grandaria per atras partis en Titán, alufratas dende o suelo e per a Cassini; a o menos una d'istas, a Ligeia Mare, a segunda mar més gran de Titán, ye una mar de metano quasi puro.